Heilafelagið skipar í hesum døgum fyri skeiði um seinheilaskaða 2018-03-11 18: 20 Innsent Tveir dagar fyri limum og teirra avvarðandi og ein dag fyri fakfólkum, ið arbeiða við fólki, ið hava fingið seinheilaskaða. Tað er kendi neurosálarfrøðingurin Grethe Pedersen, ið er serføðingur í neurosálarfrøði og seinheilaskaða. Grethe er kend av mongum føroyingum, ið hava verið innløgd í Danmark eftir slagtilburð ella annan skaða í heilan. Á Vejlefjord arbeiðir Grethe m. a. við at vegleiða og hjálpa teim raktu og teirra avvarðandi víðari í lívinum eftir skaðan og at meistra gerandisdagin av nýggjum. http://grethep. dk/grethe-pedersen-neuropsykolog/130 fólk verða árliga rakt av slagtilburði í Føroyum, so tørvurin er stórur á vegleiðing, viðgerð, endurvenjing og rehabilitering og m. a. lívlangari taluviðgerð. Tað er viðurkent í øllum Evropa, at avvarðandi eru tann týdningarmesti stuðulin í samband við, at persónur verður raktur av álvarsligari sjúku. Avvarðandi eru eisini neyðugur partur í samstarvinum við tey faklærdu. Avvaraðandi eru ymisk og hava tørv á fjølbroyttum forstáilsi og átøkum og atlit mugu takast til ymiska tørvin. Skeiðið vendir sær fyrst og fremst til limirnar í Heilafelagnum, eitt nú avvarðandi hjá fólki við seinheilaskaða, foreldur, hjúnarfelagar, syskin, ommur og abbar og aðrar limir við áhuga fyri innihaldinum á skeiðnum. Aldursmarkið er 18 ár. Á skeiðnum 12. Og 13. mars vera hesi evni viðgjørd Tær ósjónligu fylgjurnar–slag og tyngd Á skeiðinum 14. mars fyri fakfólk verður komið inn á hesi evni: Avvarðandi sæð í einum menningarsálarfrøðiligum sjónarhorni Sorgin og týdningur hennara í samstarvinum við avvarðandi Vit eru ein partar av nervalagnum hjá hvørjum øðrum–onkuntíð tíverri Tá skuldarkensla og skomm saman við øðrum kenslum køva huglagið og samstarvið–komið verður inn á eitt nú kenslu- og kynslív Hugskot til tað góða samstarvið við avvarðandi Við hesi skeiðsrøð ynskir Heilafelagið, ið fyllir 20 ár, at varpa ljós á felagið sjálvt og at geva limum og øðrum týdingarmiklum persónum í netverkinum eina góða frálæru og upplýsing um støðuna, ið 130 føroyingar árliga koma í og tær fylgjur, sum flestu teirra koma at liva við restina av lívinum. Vit vilja við hesum, varpa alment ljós á álvarsligu støðuna, sum púra óvart rakar ein breiðan hóp av samfelagsborgarum í øllum aldri, tíverri eisini oftari enn áður, tað yngra ættarliðið. Slagtilburðir kunnu fyribyrgjast–tað krevur eina virkna og tilvitaða kunning í skúlunum frá heilsuverkinum, og í almenna rúminum. Heilafelagið Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg